Panguhum 8 | Alkitab TOBA\n← Panguhum 9\nPanguhum 7 →\nAugust 21, 2008 · 12:30\n8:1 Dung i ninna halak Epraim ma tu ibana: Boasa tung songon i bahenonmu tu hami, na so hinarami hami laho marmusu dompak Midian? Pola balga badanasida tu ibana.\n8:2 Alai ninna ibana ma tu nasida: Tung pola aha ma na hubahen i, molo pinatudos tu na binahenmuna? Nda dumenggan do ebaeba na pinutikkon ni Epraim do ebaeba na pinutikkon ni Epraim sian gotilon godang ni Abieser?\n8:3 Tu tanganmuna do dipasahat Debata induk ni Midian, si Oreb dohot si Seb, jala didia ma tung tarbahen ahu patupahon, songon na binahenmuna i? Jadi dung didok songon i, mombun ma rimasnasida mida ibana.\n8:4 Jadi dung sahat si Gidion tu Jordan, taripar ma ibana rap dohot na tolu ratus halak donganna i, angka na mandate, alai sai didatdati do mangeak.\n8:5 Dung i ninna ibana ma tu halak isi ni huta Sukot: Ua lehon hamu deba sagusagu tu halak, angka na mangihuthon tu ahu, ai nunga mandate nasida, jala hudatdati hami mangalele si Seba dohot si Salmunna, angka raja ni Midian.\n8:6 Hape ninna angka induk ni huta Sukot i ma: Nunga sahat tu tanganmu huroha tangan ni si Seba dohot si Salmunna, umbahen lehononnami sagusagu tu paranganmi?\n8:7 Dung i ninna si Gidion ma: Antong ia dung dilehon Jahowa si Seba dohot si Salmunna tu bagasan tanganku, balbalonku ma dagingmunai dohot duri dohot angka tadatada sian halongonan.\n8:8 Dung i nangkok ma ibana sian i tu Peniel, suang le ma songon i tu nasida didok, ala laos songon alus ni isi ni Sukot do alus ni isi ni Peniel.\n8:9 Dung i ninna ibana ma tu isi ni Peniel i, songon on: Molo tung mulak ahu marsonangsonang, lohaonku ma tungkupon.\n8:10 Alai anggo si Seba dohot si Salmunna di Korkor do rap dohot parangannasida, arga sampulu lima ribu halak toropna, i ma luhut angka na teba sian sandok parangan ni halak habinsaran, jala marragean do saratus duapulu ribu halak, angka parpodang sintak.\n8:11 Dung i nangkok ma si Gidion sian dalan ni halak siingani undungundung tungkan habinsaran sian Nobah dohot Jogpeha, jala dirampok angka parangan i, so hinirim nasida.\n8:12 Maporus ma ianggo si Seba dohot si Salmunna, alai dieak ibana do nasida, jala dapotsa do na dua raja ni Midian, si Seba dohot si Salmunna gabe patu ma sude parangan i.\n8:13 Jadi dung mulak si Gidion, anak ni si Joas, sian parporangan i, tagan so binsar dope mata ni ari.\n8:14 Ditangkup ma dakdanak sada sian isi ni Sukot, jala diusoi tu ibana, laos disurathon ibana goar ni angka induk ni Sukot, ro di sintuana pitupulu pitu halak toropna.\n8:15 Dung i tolhas ma ibana tu angka isi ni Sukot, jala didok ma: Ida ma, indi on si Seba dohot si Salmunna, ala na niinsahanmuna ahu, pola didok hamu: Nunga tung sahat tu tanganmu tangan ni si Seba dohot Salmunna, umbahen lehononnami sagusagu tu paranganmu, angka na mandate i?\n8:16 Dung i ditangkup ma angka sintua ni huta i, dibuat dohot duri sian halongonan dohot tadatada manjora nasida.\n8:17 Diloha do ianggo tungkup sian Peniel, jala dibunu isi ni huta i.\n8:18 Dung i ninna ma tu si Seba dohot tu si Salmunna: Songon dia rupa ni halak angka na binunumuna di Tabor? Jadi didok nasida ma: Suman tu ho do nasida, ganup songon rupa ni anak ni raja.\n8:19 Dung i ninna si Gidion ma: Angka hahaanggingku, donganku saina nasida; songon sintongna mangolu Jahowa, aut na dipangolu hamu nasida, ndang bunuonku hamu.\n8:20 Jadi didok ma tu si Jeter, anak buhabajuna i: Tole bunu ma nasida, alai ndang disintak dolidoli i podangna, mabiar do ibana, ai bajar dope ibana.\n8:21 Dung i ninna si Seba dohot Salmunna ma: Ho sandiri ma nian hehe mambunu hami, ai ia songon i baoa, songon i do gogona. Jadi hehe ma si Gidion, jala dibunu si Seba dohot si Salmunna, jala dibuat jagarjagar angka na di rungkung ni untonasida i.\n8:22 Dung i ninna halak Israel ma tu si Gidion: Rajai ma hami, songon i ho, ro di anakmu, nang pahompum, ai ho do paluahon hami sian tangan ni Midian.\n8:23 Jadi ninna si Gidion ma tu nasida: Ndang ahu mangarajai hamu, jala ndang anakku mangarajai hamu, Jahowa do mangarajai hamu.\n8:24 Angkup ni ninna si Gidion: Sada sambing do na hupangido sian hamu, ganup hamu nian mangalehon di ahu tintin pinggol sere sian tabanna, ai martintin sere do nasida, ala halak Ismael nasida.\n8:25 Dung i ninna nasida ma: Hulehon hami pe. Jadi dipahembang ma sada ulos, jala direongkon be tusi tintin sere sian tabanna.\n8:26 Ia borat ni tintin sere, angka na pinangidona i, saribu pitu ratus tail do, so padohot angka pangkean sere di bohi dohot di pinggol dohot ulos hasumba, angka naung pinangke ni raja ni Midian, so padohot pangkean angka na di rungkung ni untonasida i.\n8:27 Dung i dipauli si Gidion ma sian i bahen baju epod, jala dipatindang do i di hutana di Opra, gabe marlangka pilit sandok Israel tusi; manjadi jorgong ma i di si Gidion dohot di pinomparna i.\n8:28 Alai tarjepol situtu ma anggo Midian maradophon halak Israel, jala ndang tarbahen nasida be padirgak uluna, gabe sonang ma tano i opatpulu taon lelengna di angka ari ni si Gidion.\n8:29 Dung i muli ma si Jerubbaal, anak ni si Joas, laos maringan di jabuna.\n8:30 Jala pitupulu do anak ni si Gidion, angka na ruar sian gontingna, ai torop do jolmana.\n8:31 Boruboru pinarjolmana di huta Sikem pe tumubuhon anak sada di ibana, jala dibahen goarna si Abimelek.\n8:32 Dung i mate sarimatua ma si Gidion, anak ni si Joas, jala tartanom di parbandaan ni si Joas, amana i, di Opra ni halak Abieser.\n8:33 Jadi dung mate si Gidion, marbalik ma halak Israel laho marlangka pilit mangihuthon tu Baal, jala Baal-Berit do dibahen debatanasida.\n8:34 Jala ndang be dipaingotingot halak Israel Jahowa, Debatanasida i, na paluahon nasida sian tangan ni saluhut musunasida humaliang.\n8:35 Jala ndang marasi ni roha nasida tu pinompar ni si Jerubbaal, i ma si Gidion, hombar tu saluhut uhum na denggan, na binahenna i tu Israel.


I Musa 27 | Alkitab TOBA\n← I Musa 28\nI Musa 26 →\nAugust 21, 2008 · 14:29\n27:1 Jadi dung lam matua si Isak, rambon na matana, gabe dijou ma si Esau, anakna sihahaan i, ninna ma mandok ibana: Ale amang! Dison do ahu, ninna mangalusi ibana.\n27:2 Dung i ninna si Isak ma: Ida ma, nunga matua ahu, ndang huboto ari hamamatengku.\n27:3 On pe, buat ma ulaulam, parnangkatanmu dohot siormu, jala laho ma ho tu harangan, buru ma di ahu sada juhut ramba.\n27:4 Jala pauli di ahu tipak sipanganon lomo ni rohangki, dung i boan tu ahu, asa hupangan, asa dipasupasu tondingku ho, tagan so mate dope ahu.\n27:5 Alai dibege si Rebekka do pandok ni si Isak tu si Esau anakna i. Jadi borhat ma si Esau tu harangan marburu juhut ramba, siboanonna.\n27:6 Dung i ninna si Rebekka ma tu si Jakkob anakna i: Boti ma i, nunga hubege pandok ni amam tu si Esau, hahami, ninna do:\n27:7 Boan di ahu sada juhut ramba, jala pauli tipak sipanganon lomo ni rohangki, asa hupangan, asa hupasupasu ho di jolo ni Jahowa, tagan so mate dope ahu.\n27:8 On pe, ale amang, tangihon ma soarangkon taringot tu na hudokkon tu ho.\n27:9 Laho ma ne ho tu jampalan ni birubiru, jala alap di ahu sian i anak ni hambing tunggal dua, angka na halaeanna, asa hupauli bahen sipanganon ni amam, silomo ni rohana.\n27:10 Ho ma mamboan i tu amam, asa dipangan, asa ho dipasupasu, tagan so mate dope ibana.\n27:11 Alai ninna si Jakkob ma tu si Rebekka, inana i: Ida ma, rabuton do dahahang, si Esau i, ianggo ahu jolma na limus do.\n27:12 Atek tung dijama damang ahu maon, jadi songon na paotootohon ibana ahu di rohana, gabe parohon torutoru ahu tu ahu, ndada pasupasu.\n27:13 Dung i ninna inana i ma mandok ibana: Tu ahu pe torutoru na tu ho i, ale amang, asal ditangihon ho soarangki, laho ma ho, sai alap ma di ahu.\n27:14 Jadi laho ma ibana mangalap, jala diboan tu inana i. Dung i dipauli inana i ma sipanganon, silomo ni roha ni amana i.\n27:15 Dung i dipambuat si Rebekka ma angka ulos ni si Esau, anakna sihahaan i, angka na ummuli, angka na pineopna di jabu, jala diuloshon tu si Jakkob, anakna siampudan i.\n27:16 Alai anggo tu tanganna dohot tu rungkungna, na so mapol i, dilangkophon do bobak ni anak ni hambing tunggal i.\n27:17 Dung i dilehon ma sipanganon na tabo i dohot sagusagu na pinaulina i tipak tu tangan ni si Jakkob, anakna i.\n27:18 Jadi ditopot ma amana i, didok ma: O ba, ale amang! Dison do ahu ninna. Ise do ho ale anaha?\n27:19 Dung i ninna si Jakkob ma mandok amana i: Ahu ma si Esau, buhabajum, nunga hupauli songon na nidokmi tu ahu; ua hehe ma ho hundul, jala pangan sian na huburu on, asa ditumpak tondim ahu.\n27:20 Alai ninna si Isak ma mandok anakna i: Beha do pambahenmi, ale anaha, umbahen na sai tibu dapotan ho? Jahowa Debatam do manjumpangkon i tu ahu, ninna.\n27:21 Jadi ninna si Isak ma mandok si Jakkob: Pajonok ma tuson, ale anaha, asa hudadapi ho, manang na tutu anakku si Esau ho, manang ndang.\n27:22 Dung i dipajonok si Jakkob ma tu si Isak amana i. Jadi dung dijama ibana, didok ma: Ianggo soara i, soara ni Jakkob do, alai anggo tangan i, tangan ni si Esau do.\n27:23 Laos so ditanda do ibana, ai jabuton do tanganna i, songon tangan ni si Esau, hahana i, jadi dipasupasu ma ibana.\n27:24 Dung i ninna si Isak ma: Ho do tutu anakku, si Esau i? Ahu ma tutu, ninna.\n27:25 Dung i ninna si Isak ma: Antong boan ma tu lambungkon, ale anaha, asa hupangan sian na binurum, asa ditumpak tondingku ho. Jadi dipajonok ma tu lambungna, gabe mangan ibana, diboan dohot anggur tu ibana, gabe diinum.\n27:26 Dung i ninna si Isak, amana i ma mandok ibana: Ua pajonok ma, jala umma ahu, ale anaha!\n27:27 Jadi dipajonok ma, jala diumma amana i; jadi dianggo si Isak ma uap ni angka ulosna i, jala dipasupasu ibana, ninna ma: Ida ma, sobokkon uap ni jampalan na pinasupasu ni Jahowa, uap ni anakki.\n27:28 Sai dilehon Debata ma tu ho nambur na sian banua ginjang, dohot tano na marmiak, asa godang emem dohot anggur.\n27:29 Ingkon mangoloi tu ho ma angka bangso jala marsomba tu ho angka marga. Sai ho ma raja ni angka haham, jala marsomba tu ho angka anak ni inam. Hona bura ma angka na mamburai ho, jala dapotan pasupasu angka na mamasumasu ho.\n27:30 Jadi dung sun si Isak mamasumasu si Jakkob i, jala ipe ruar ibana sian lambung ni si Isak, amana i, ro ma soluk si Esau hahana i sian parburuonna.\n27:31 Ibana pe, tipak ma dipauli sipanganon, jala diboan tu amana, jala didok mandok amana i: Hehe ma ho, ale amang, jala pangan sian na binuru ni anakmi, asa ditumpak tondim ahu.\n27:32 Jadi ninna si Isak, amana i ma mandok ibana: Ise do ho? Si Esau, anak buhabajum do ahu, ninna.\n27:33 Jadi tarsonggot situtu ma si Isak, didok ma: Antong ise do parburu ondeng, na mamboan binuruna i tu ahu, gabe hupangan i, tagan so ro ho, jala nunga hupasupasu ibana? Nunga sahat tu ibana pasupasu i.\n27:34 Jadi dung dibege si Esau angka hata ni amana i, dipangiar ma soarana mangangguk badar, jala habot situtu rohana, didok ma mandok amana i: Sai pasupasu ma dohot ahu, ale amang!\n27:35 Alai ninna amana i ma: Nunga ro anggim, angkal dibahen mambuat pasupasum.\n27:36 Leak ma dibahen goarna si Jakkob, ai nunga dua hali ahu dirupa: Nunga dibuat hian sahalangku sihahaan, pasupasu na di ahu hian pe, nunga dibuat. Dung i didok ma: Beha, ndang adong be dipeop ho pasupasu di ahu?\n27:37 Dung i ninna si Isak ma mangalusi si Esau: Ida ma, nunga hupabangkit ibana gabe rajam, jala nunga hupadapot tu ibana sude angka hahana bahen naposona; nunga hutumpakhon eme dohot anggur tu ibana. Aha dope bahenonku tu ho, ale amang?\n27:38 Dung i ninna si Esau ma mandok amana i: Ai holan sasada i do pasupasum, ale amang? Sai pasupasu ma dohot ahu, ale amang! Jadi dipangiar si Esau ma soarana tumatangis.\n27:39 Dung i ninna si Isak, amana i ma mangalusi ibana: Antong, ndang marmiak tano ingananmi sogot, jala ndang dapotan nambur sian banua ginjang.\n27:40 Jala podangmu hangoluhononmu, jala mandapot di anggim ho. Alai molo sai marungkil ho, sai na runtunonmu do augana sian rungkungmu sogot.\n27:41 Dung i sogo situtu ma roha ni si Esau mida si Jakkob i, ala pasupasu, na pinasupasuhon ni amana i tu ibana, gabe ninna si Esau ma di bagasan rohana: Lam jonok na ma angka ari parandungan ni damang, ai bunuonku ma anggingku, si Jakkob i.\n27:42 Hape tarbortik ma tu si Rebekka angka hata ni si Esau, anakna sihahaan i, jadi disuru ma manjou si Jakkob, anakna siampudan i, ninna ma mandok ibana: Ida ma, nunga ditahi haham si Esau i martubolhon pambahenmi, naeng bunuonna ho.\n27:43 On pe, ale anaha, sai tangihon ma soarangkon: Borhat ma ho laho lintun tu Haran, manopot si Laban, ibotongki.\n27:44 Sorang tu ibana ma ho manang piga ari on lelengna, paima mombun rimas ni haham.\n27:45 Paima mulak rohana mida ho, jala dihalupahon na binahenmi tu ibana; dung i husuru pe mangalapi ho sian i. Boasa ma tung agoan sinuantunas na dua simardung ahu di na sadari?\n27:46 Dung i ninna si Rebekka ma mandok si Isak: Marmahapmahap ahu di hangoluan, dibahen angka boru Het i; molo dohot muse si Jakkob mambuat sian angka boru Het i bahen jolmana, songon angka indi on, boru ni isi ni tano on, boasa ingkon di hangoluan on be ahu?\nFiled under 01 I Musa, 1 Padan Na Robi\nTagged as I Musa


Jeremia 40 | Alkitab TOBA\n← Jeremia 41\nJeremia 39 →\nAugust 17, 2008 · 13:43\n40:1 On do hata naung ro tu si Jeremia sian Jahowa, dung dipalua si Nebusaradan, sintua ni angka parangan ibana sian Rama, uju na binoanna i ibana, tarihot do nang ibana dohot rante di tongatonga ni saluhut na tartangkup sian Jerusalem dohot Juda, asa tarboan nian tu Babel.\n40:2 Jadi dibuat sintua ni angka parangan ma si Jeremia jala ninna ma tu ibana: Nunga dilumbahon Jahowa Debatam hian hamagoan on tu huta on.\n40:3 Nunga diparo jala dibahen Jahowa nuaeng hombar tu naung nilumbahonna i, ai nunga mardosa hamu dompak Jahowa jala ndang ditangihon hamu soarana, umbahen na songgop sisongon i tu hamu.\n40:4 On pe, ida ma, nunga hupalua ho sadarion sian rante angka na di tanganmi; molo denggan di roham laho tu Babel rap dohot ahu ba beta, sai marpanatap pe rohangku mida ho; alai molo sogo roham laho tu Babel rap dohot ahu, ba unang. Ida ma, sandok tano i di jolomi, manang tudia denggan jala tongon di roham denggan tusi ho laho.\n40:5 Alai ndang dope mangalusi ibana nunga didok muse: Mulak ma ho tu si Gedalia, anak ni si Ahikam, tubu ni si Sapan, naung pinabangkit ni raja sian Babel gumomgom angka huta ni Juda jala maringan ma ho di lambungna, di tongatonga ni situan na torop i, alai tahe manang dompak dia tongon ni roham, tusi ma topot. Dung i dilehon sintua ni parangan i ma tu ibana bohal dohot silua, jala diloas ibana laho.\n40:6 Jadi sahat ma si Jeremia tu si Gedalia, anak ni si Ahikam, tu Mispa, laos maringan di lambungna, di tongatonga ni situan na torop i angka na tading di tano i.\n40:7 Jadi dung dibege saluhut induk ni parangan i, angka na di ladang ro di angka parangannasida, naung pinabangkit ni raja sian Babel si Gedalia, anak ni si Ahikam, gumomgom tano i jala naung pinasahatna tu ibana angka baoa dohot parompuan ro di dakdanak dohot sian halak angka na lea di tano i, angka na so tarboan tu Babel.\n40:8 Jadi ro ma nasida mandapothon si Gedalia tu Mispa: si Ismael, anak ni si Netania dohot si Johanan dohot si Jonatan, angka anak ni si Karea dohot si Seraia, anak ni si Tanhumet dohot angka anak ni si Epah, sian huta Netopa i dohot si Jersania, anak ni sada halak Maaka i, nasida dohot angka parangannasidai.\n40:9 Dung i marmangmang ma si Gedalia anak ni si Ahikam tubu ni si Sapan tu nasida dohot tu angka parangannasidai ninna ma: Unang hamu mabiar mangoloi patu tu halak Kasdim, inganhon hamu ma tano i jala oloi hamu raja sian Babel, asa marsonangsonang hamu.\n40:10 Alai anggo ahu, ida ma, maringan di Mispa do, asa jongjong di jolo ni halak Kasdim angka na ro manopot hita, alai anggo hamu, papungu hamu ma anggur dohot parbue ni hau dohot miak jala bahen hamu ma i tu bagasan inganan pineopna i, jala maringan ma hamu di bagasan hutamuna angka na sinolukmuna i.\n40:11 Nang saluhut halak Jahudi, angka na di Moab dohot di tongatonga ni halak Amon dohot di Edom dohot na di saluhut luat angka na asing, dung dibege barita i naung tinadingkon ni raja sian Babel pasipasi di Juda, jala naung pinabangkitna i si Gedalia anak ni si Ahikam tubu ni si Sapan gumomgom nasida.\n40:12 Jadi mulak ma saluhut Jahudi sian saluhut inganan parserahannasida i, jala ro nasida tu tano Juda mandapothon si Gedalia tu Mispa jala dipapungu nasida anggur dohot parbue ni hau mansai godang.\n40:13 Ro ma dohot si Johanan anak ni si Karea dohot saluhut induk ni angka parangan na di balian mandapothon si Gedalia tu Mispa.\n40:14 Angka ninna nasida ma tu ibana: Atehe ndang diboto ho naung disuru si Baalis, raja ni halak Amon, si Ismael, anak ni si Netania laho mambunu ho, alai ndang porsea si Gedalia, anak ni si Ahikam di hatanasida i.\n40:15 Jadi ninna si Johanan, anak ni si Karea tu si Gedalia di sihabunian di Mispa songon on: Ua laos ma ahu laho, asa hubunu si Ismael, anak ni si Netania, so botobotoan ni manang ise; boasa tagonan bunuonna hosam, asa mampar saluhut halak Jahudi, angka naung marpungu tu lambungmi, gabe mago pasipasi ni Juda maon?\n40:16 Alai ninna si Gedalia, anak ni si Ahikam ma tu si Johanan, anak ni si Karea: Sitongka bahenonmu songon i, ai sipaotooto do na pinaboam taringot tu si Ismael.


Yesaya 43 (TOBA)\nI. Jahowa manogihon Israel mulak sian habuangan 1-13. II. Songon haruruarna na jolo sian Misir, songon i do haruruarna nuaeng sian Babel 14-21. III. Halupahonon ni Debata ma roha ni bangsona na so marningot uhum jala marpangulahi rohana disi 22-28\n1(I.) Alai anggo nuaeng, songon on do hata ni Jahowa, sitompa ho ale Jakkob, jala Sijadi ho ale Israel: Unang ho mabiar, ai Ahu do siluluhon ho; nunga pola hujou goarmu, ahu nampuna ho.\n2Ai molo dibolus ho aek, donganmu do ahu, manang ditaripari ho angka batang aek, ndang umbanganna ho. Tung sura pe mardalan ho di bagasan api, ndang mosokkononna ho, jala ndang gor ho bahenon ni dila ni api.\n3Ai ahu do Jahowa Debatam, na badia ni Israel, sipalua ho. Nunga pola hulehon Misir bahen pardenggananmu, Kus dohot Seba singkatmu.\n4Dibahen na arga do ho huida, marmulia jala ahu mangkaholongi ho, jadi hulehon jolma singkatmu, jala angka bangso singkat ni tondim.\n5Unang ho mabiar ai donganmu do ahu! Paroonku ma pinomparmu sian habinsaran, jala papunguonku ho sian hasundutan.\n6Dohononku ma tu utara: Paulak! Dohot tu dangsina: Unang tiopi! Togihonma angka anakku sian na dao dohot angka borungku sian ujung ni tano on.\n7Ganup jolma naung marpanggoarhon goarhu, jala naung hutompa bahen hasangaponku naung hujadihon ro di naung hubahen.\n8Togihon tu on bangso na mapitung, atik pe marmata, dohot angka na nengel, atik pe marpinggol nasida.\n9Marluhut ma saluhut angka bangso parbegu jala marpungu angka bangso! Tung ise ma sian nasida mamaritahon sisongon i, jala di patubegehon tu hita angka na masa na jolo? Dipatindang nasida ma angka sitindanginasida i, asa dipintori dirina, jala dibege halak huhut didok: Hasintongan do i!\n10Hamu do angka sitindangingku, ninna Jahowa, dohot do naposongku naung hupilliti, asa ditanda jala dihaporseai hamu ahu, jala mangantusi rohamuna, paboa ahu ibana! Jumolo sian ahu ndang adong tarjadi Debata, dipudingku pe ndang tagamon adong!\n11Ahu tutu, ahu do Jahowa, jala ndang adong silehon tua dungkon ni ahu.\n12Nunga ahu paboahon, jala ahu paluahon, jala ahu patubegehonsa, jala ndang adong debata sileban di tongatongamuna. Alai hamu do angka sitindangingku, ninna Jahowa, jala ahu do Debata.\n13Nang tu joloan on sai laos ahu do ibana, jala ndang adong sipalua sian tanganku. Ahu do mambahen, tung ise na manundatisa?\n14(II.) Songon on do hata ni Jahowa, sipalua hamu, na badia ni Israel: Ala hamu do marsuru ahu tu Babel, jala hupatuat angka na maporus sudena, dohot halak Kasdim tu angka parau parolopoloponnasida i.\n15Ahu do Jahowa, na badiamuna i, sitompa Israel rajamuna i.\n16Songon on do hata ni Jahowa, naung mangalehon dalan di laut, jala dalan balobung di bagasan angka aek na doras.\n17Naung paruarhon hureta dohot hoda, parangan dohot parhohas: Rap marpeahan nasida, ndang tarbahensa be hehe, pidom do nasida, songon sumbu naung mintop.\n18Unang be paingotingot hamu angka na masa najolo, jala unang be pingkiri hamu angka na robi:\n19Ida ma: Bahenonku ma na imbaru, nunga pola martumbur nuaeng; tung so tandaonmuna ma i? Songon do tahe, bahenonku ma dalan di halongonan, angka batang aek di tano bangkalbangkal.\n20Pasangapon ni angka binatang di ladang ma ahu, angka gompul dohot angka pidong unto, ai lehononku ma aek di halongonan, angka batang aek di tano bakkalbakkal, mangalehon minum bangsongku na hupilliti.\n21I ma bangso na hujadihon i di ahu, mamaritahon hamuliaonku sogot.\n22(III.) Alai ndang dipajoujou ho ahu, ale Jakkob, ai nunga mahap roham mida ahu, ale Israel!\n23Ndang diboan ho di ahu birubiru bahen peleanmu situtungon, jala ndang dipasangap ho ahu marhite sian angka peleanmu sipotongon; ndang na huparhatoban ho marhitehite pelean sipanganon, jala ndang hupalojaloja ho marhitehite daupa.\n24Ndang dituhor ho di ahu marhitehite perak tobu na hushus jala ndang dipangusehon ho tu ahu miak ni peleanmi situtungon. Alai anggo ho nunga diparhatoban ho ahu, marhite sian angka dosam, jala nunga dilojai ho ahu marhite sian angka hajahatonmu.\n25Ahu tutu; ahu sandiri manalesei angka pangalaosim, ala ni ahu, jala ndang be hupaingotingot angka dosam.\n26Paingot ahu, asa mardabudabu hita! Ho ma pajojorhon, mamintori dirim.\n27Ia amam parjolo i nunga mardosa, jala angka pangondianmi, nunga manjahati dompak ahu.\n28Dibahen i nunga huparamun angka induk ni habadiaon i, jala hupasahat si Jakkob bahen sipulasan, jala Israel bahen panginsahion.


Bilangan 5 (TOBA)\nI. Ingkon pabalion tu ruar parsaroan i halak na ramun 1-4. II. Ingkon pasuangon do na binuat so sian dalanna 5-10. III. Pangujian tu parompuan na tartuhas tardege pinggol ni dalan 11-31\n1(I.) Dung i ro muse hata ni Jahowa tu si Musa songon on:\n2Dokkon ma halak Israel, asa dipabali nasida sian parsaroan saluhut halak na puruon dohot na somal marnipinipi ro di sude halak na ramun binahen ni bangke.\n3Nang baoa, nang parompuan, ingkon pabalionmuna do tu balian ni parsaroan i, asa unang diramuni nasida parsaroannasida i, ala maringan Ahu di tongatongamuna.\n4Jadi dibahen halak Israel ma songon i, dipabali ma nasida tu balian ni parsaroan i, hombar tu hata ni Jahowa tu si Musa, songon i ma dibahen halak Israel.\n5(II.) Dung i ro muse hata ni Jahowa tu si Musa songon on:\n6Paboa ma tu halak Israel: Tung sura sahalak baoa, manang parompuan naung mambahen nanggo sada sian angka dosa ni jolma, asa manjahati dompak Jahowa, laos marsala tu dirina jolma sisongon i.\n7Ingkon topotanna ma dosana, angka naung binahenna i, jala ingkon pasuangonna ugasan i tu nampunasa hian, jala ambaanna tusi saparlimana, gararonna tu halak parutanganna i.\n8Alai tung sura so adong di baoa i panean sihasolhotanna panjaloan utang i, ingkon tu Jahowa gararon utang i, bahen jambar ni malim, angkup ni birubiru tunggal pardenggan i, na mambahen pardengganan tu ibana.\n9Luhut pelean tatingan pe sian saluhut na pinarbadiaan ni halak Israel, angka na binoannasida tu malim, ingkon malim i nampunasa.\n10Jala manang ise na pabadiahon manang aha, laos ibana do nampunasa; jala manang ise na mangalehon tu malim manang aha, laos ibana do nampunasa.\n11(III.) Dung i ninna Jahowa muse tu si Musa songon on:\n12Paboa ma tu halak Israel songon on: Tung sura dituhas sada baoa jolmana tardege pinggol ni dalan palea baoa i.\n13Nunga pola sampur baoa na asing tu nasida, alai ndang dapot diida sinondukna i, marsibuni nasida tarramun, jala ndang adong sitindangi dompak nasida, manang dapot tartangkup nasida.\n14Tung sura songgop tu ibana tondi pangiburuon, gabe mangiburu ibana mida jolmana, ala naung tutu tarramun nasida; manang songgop pe tondi pangiburuon tu ibana gabe mangiburu ibana mida jolmana, hape ndang tutu nian tarramun nasida.\n15Jadi ingkon boanon ni baoa i ma jolmana tu jolo ni malim, boanonna huhut peleanna taringot tu nasida, saparsampulu epah itak dahanon; alai ndang jadi dogilonna tusi miak, jala ndang jadi bahenonna daupa tusi; ai pelean sipanganon pangiburuon do i, pelean sipanganon parningotan, pasingothon hajahaton.\n16Dung i toguon ni malim i ma nasida, asa pajongjongkon di adopan ni Jahowa.\n17Dung i buaton ni malim i ma sian aek na badia di bagasan guriguri tano, buatonna huhut orbuk sian pantar ni undungundung i jala bahenonna do i tu bagasan aek i.\n18Dung i pajongjongon ni malim i ma parompuan i di adopan ni Jahowa, songon i manangkas uluna, jala lehononna tu tanganna pelean sipanganon parningotan, i ma pelean sipanganon pangiburuon, jala ingkon di bagasan tangan ni malim i aek na paet na parohon torutoru.\n19Dung i patolonon ni malim ma parompuan i, huhut dohononna tu nasida: Molo tung so sampur ho tu manang ise jala molo tung so tutu tardege pinggol ni dalan ho gabe tarramun, lias ma ho sian torutoru hinorhon ni aek na paet on.\n20Alai molo tutu ho tardege pinggol ni dalan gabe tarramun jala sampur ho tu baoa na asing di balik ni sinondukmu.\n21Ingkon patolonon ni malim ma parompuan i marhitehite sumpa burabura on; laos dohonon ni malim ma tu parompuan i: Sai dibahen Jahowa ma ho gabe panginonaan ni bura dohot torutoru di tongatonga ni bangsom, asa marpuhungan gontingmu bahenon ni Jahowa, jala busungon ia butuham.\n22Ingkon masuk ma aek on na parohon torutoru tu bagasan butuham, asa busungon butuham dibahen jala puhung gontingmu! Dung i dohonon ni parompuan i ma Amen, Amen!\n23Dung i ingkon suraton ni malim i ma angka bura i tu pustaha sambulung, jala apusanna muse dohot aek na paet i.\n24Dung i painumhononna muse tu parompuan i aek na paet i na parohon torutoru, asa masuk tu bagasan butuhana aek na parohon torutoru i gabe jea bolon.\n25Dung i ingkon buaton ni malim ma sian tangan ni parompuan i pelean sipanganon pangiburuon, jala tatingtatingonna pelean sipanganon i di adopan ni Jahowa, laos pelehononna ma i di atas langgatan.\n26Dung i pohulon ni malim i ma sampohul sian pelean sipanganon bahen parningotanna jala suda do i tutungonna di atas langgatan, dung i painumhononna ma anggo aek i tu parompuan i.\n27Ia dung dipainumhon aek i tu nasida, molo tung na tutu tarramun nasida jala marlea sinondukna i dibahen, ingkon masuk ma tu bagasan nasida aek na parohon torutoru gabe jea bolon, gabe busungon butuhana jala puhung gontingna, jala parompuan i gabe panginonaan ni bura di tongatonga ni bangsona.\n28Alai tung sura ndang tarramun parompuan i, lias do nasida tahe ndang mangonai torutoru tu nasida, tarbahensa do marhangoluan tu joloan on.\n29I ma patik taringot tu pangiburuon, tung sura tardege pinggol ni dalan sada parompuan na marharajaan, gabe tarramun.\n30Manang tung sura songgop tu sada baoa tondi pangiburuon, gabe mangiburu ibana mida jolmana, ingkon pajongjongonna jolmana i di adopan ni Jahowa, jala bahenon ni malim i tu nasida sandok hombar tu patikon.\n31Jadi ingkon lias ma anggo baoa i sian hajahaton, alai anggo tu parompuan i, ingkon manginona ma hajahatonna i.


Salt-Yui New Testament 2 Tesalonaika 1\nPol Tesalonaika malgi hobi pasi emgi bole tongwi.\n5 Ena ol gogo dal ni tongure God hobang si tekimia. Tekungwo i God tal gogo ol ni tomo? Ta ol ni tekimia nin gamahobo monana dire tal oun dongwo u ni au sungwo i aki di ni tomua. Tongure ni yalhobi nimni mole u wai onia, pire God nin gamahobo mongere kene ol ni te monamua. 6 Monangure tau ni sire gale ol gogo dal ni tongwo hobi, God pring hon aina di tenangwo gul bir inamua. Inangwiwe, nin ebir si tenangwo i wai pamua. 7-8 Pangure Yulang Hong Yisas kwia ensel nona pangwo hobi kina hamen bani aidole, endo bir ire unangwo haung, omaga ni nan gul ire ire mominga hobi, erin mol gwi sire monaminga bani i tibi ol na tenamio, te God talhan para weni hobang moma di pirikire nan pi tege eminga yal, Yisas, gol na tere ol wai ol na tomia di pire wine olkungwo hobi, gul bir weni tenamua. 9 Gul bir weni tenangwiwe, God kene ol tekirere yulang tekungure au dikungwo bani pi mole gul obil obil i monangwo bani monamua. 10 Te gul bir weni tenangwo haung iwe, nan pi tege eminga yal Yisas pir tominga hobi, gumana tere maa e tenaminga pire unamia, nan wai pinamingere yalhobi gul tenamua. Tenangure na Yisas gol na tere ol wai ol na tomua diminga ha i, yol e pir tenia, Yisas unangwo na ebina hobo monua dinangure guman tere maa e tenanua.


MARSIURUPAN ANGKOLA-MANDAILING: Khotbah Minggu, 12 Desember 2010: Roma 2 : 1 – 11\nKhotbah Minggu, 12 Desember 2010: Roma 2 : 1 – 11\nParuhum Na Tigor\nJamita : Roma 2 : 1 – 11\nSibasaon : Yehezkiel 18 : 21 – 24\nSomalna muda dung minggu Advent ning roha do jamita i humin namarpardomuan dohot panagaman di haroro ni Jesus Kristus, laho paluahon jolma pardosa. Sanga rupani begeonma taringot tu halumbaan nadung dipalalu ni angka Panurirang, jana na umbahat ma i marhite buku ni si Jesaya. Tapi nyatana nada humin namarpardomuan dohot haroro ni Kristus na gabe jamita di masa Panagaman i, tapi dohot do taringot tu uhum sidalankonon ni Tuhan maradopkon sandok bangso. Napatut siastuanta do muda ditaringoti hadirion ni Kristus, tutu haroroNia na parjolo tu Portibi on laho paluahon jolma pardosa, tapi muda haroroNa paduanolihon dalankononNa ma uhum hombar tu ganop pambaenan ni jolma i. Tuhan do nampuna uhum, la do namarkuaso manguhumi sandok hajolmaon, angke diadopanNia nada adong nabuni umpe sada (basa Pangarataion 32 : 35) jana panguhumanNia sintong jana patar, hara nada hum Jesus sandiri mangkarejohonsa tapi dohot do Debata namarsuru Ibana (basa Johannes 8 : 16).\n1. Ngolu hakristenon nigoaran do ngolu nadung dipaimbaru dibagasan Jesus Kristus. Harupe laing mardongan hita dohot jolma na so mananda Kristus, tapi angkon patar ma pataridahononta songon dia sapatutna haimbaruon nadung binaen ni Tuhan di bagasan dirinta. Muda pe inda mardomu tarasohon tu pikiranta pambaenan ni na deba, tapi muda hita angkon laing pataridahononkon do holong ni rohanta maradopkon halahi songon nadung binaen ni Tuhan Jesus. Didok di Parjanjian na honok, mata gonti ni mata, ipon gonti ni ipon, tangan gonti ni tangan, dohot angka na asing dope (basa Haruruar 21 : 24). Nigoaran do pandohanon uhum na koras, napaingotkon anso ulang adong namambaen hajahatan, harana jagiton ni ganop panguhum do uhum songon nadung binaennia. Muda Tuhan Jesus mandok : Sanga aha napinarhagiot ni rohamu baenon ni donganmu tu ho, baen ma songon i tu halahi (basa Matius 7 : 12). Hara ni i, ale jolma, muda manguhumi hamu, laing namanguhumi diri munu sandiri do hamu, harana nada tarbaen hamu malua sian sala munu. Tarpahombar hita do pandohanon jadi songonon : sanga aha disuan hamu, laing songonima sabion munu, muda otik nisuan, laing otik musema sabion (Galatia 6 : 7 ; 2 Korint 9 : 6). Tigor do uhum ni Debata jana nada tarbaen sanga ise malua sian adopanNia. Ditonga-tonga ni halak Jahudi, adong do pamikirion namandok, pomparan ni si Abraham jana bangso nadipuldit do hami. Nada porlu paluaon ni barang ise hami, muda pe hami patupa mangihutkon hagiot nami sandiri, dipatigor Debata do hami hara ni ompu nami ninna. Tapi dialusi Tuhan Jesus do halahi ninna : Nada tarbaen bagi ise pe malua sian paruhuman i, lobi sian nadung dipalua ni Anak i (Johanes 8 : 33 - 40 ).\n2. Mangkorhon do pangalaho na so ra muba tu uhum, muda marjogal roha, muda tapalayas holong ni Debata, manganggap enteng denggan basa ni Debata, laing na paro uhum juo do hita maradopkon dirinta. Laing songon i ma jolma na parjolo i, hatiha nada dope diboto halahi taringot tu tona i, nada dope diboto halahi taringot tu Debata parholong roha i, baenon ni Tuhan ma uhum tu halahi domu tu pambaenan ni halahi. Didok si Hagelberg, di enet si Paulus do pandohan on sian Mazmur 62 : 12b na mandok : Ho do mamoloskon ale Tuhan tu ganop halak marguru tu pangalahona. Ulang ma nian jabat hita songon halak na bahat di masa ni si Noak dohot si Lot, harupe madung dipaingot jolma i anso marhaubaan, ditogu-togu anso mangihutkon hata ni Debata, tapi Iaing marjogal roha do halahi. Laing di hatiha i ma Tuhan manguhum jolma i marhite aek na oto dohot udan barerang. Dijagit jolma i ma hatiha i upa ni pambaenanna, nada adong ampun jana umpe adong namalua sian hamatean i lobi sian namangoloi parenta ni Debata. Hamatean ma upa ni na mangalayasi, tapi mangolu do antong angka naporsaya jana namangkabiari Debata ( basa Pamungkaan 7 : 1...; 19 : 23 - 29 ). Upa ni pangoloion i nada humin di ari paruhuman sajo i jagiton, tapi Iaing dohot di hatiha ngolu di tano on, paling tidakna mardame jana sonang roha. Nada mago boti angka nadenggan angke lobi sian namanjagit pasu-pasu hita, bahat ingoton jana tiruon ni halak muse di ari namangihut. Si Paulus mandok tu halak Tessalonika, ulang ma marna loja hamu mambaen nadenggan, jana ulang ma udurkon hamu halosohon ni halak ( 2 Tessalonika 3 : 13 ). Adong muse do halak namandok, na penting ulang mambaen najahat madung cukup ma ninna. Onpe pandapot on nanggo mardomu tu hata ni Debata, harana muda kuaso ni paraturan na sian Debata angkon mangantak karejo na jat, jana mangkarejohon karejo na denggan do. Jadi inda adong istilah maradian tapi angkon bertindak tu nadenggan.\n3. Ganop halak do mararop roha lolos sian ari paruhuman, dapotan di ngolu namanongtong, tapi arop ni roha i, angkon Iaing diperjuangkan do marhite kesetiaan mangihutkon hata ni Tuhan. Harupe didok asi ni roha do haluaan i, silehen-lehen do hangoluan i, tapi nada marastuan jadi marlipat tangan hita, seolah-olah paimahon sajo. Madung dilehen Debata di hita gogo, pikiran dohot roha, jadi angkon pakeonta ma i laho berusaha mandalankon hagiot ni Debata marhite haporsayaan. Ulang be talap hita humin mamikirkon haporluan di portibi, tapi Iaing dohot ma mangayahi ngolu nasalolotlolotna nadung diparade ni Tuhanta di ganop halak naporsaya.\n- Panghaholongi ni Kristus maradopkon hita, angkon jadi sada tiruan ma di hita maradopkon angka donganta, anso ulang mamomo tu hita manguhumi halak na adong di humaliang hita. Didok Tuhanta Yesus, songon dia uhum na binaen munu maradopkon naniuhum munu, Iaing songonima hamu niuhuman muse ( Matius 7 : 1 – 2 ).\n- Taparayak ma hatigoran dohot hasintongan nadung ni oban ni Kristus i, anso dohot hita muse manjagit ngolu namanongtong nadung pinaradeNa di ganop halak na porsaya.\nDiposting oleh RAMLI SN HARAHAP di 11.46\nBacaan Minggu, 7 Nopember 2010: 2 Yohanes 1:1-6\nBacaan Minggu, 14 Nopember 2010: Lukas 16:10-13\nBacaan Minggu, 21 Nopember 2010: Yehezkiel 39:1-7\nBacaan Minggu, 28 Nopember 2010: 2Petrus 1:1-8\nKhotbah Minggu, 7 Nopember 2010: Pangarataion 4 : ...\nKhotbah Minggu, 14 Nopember 2010: PARJAMITA 11 : 1...\nKhotbah Minggu, 21 Nopember 2010: 2Korintus 5 : 1 ...\nKhotbah Minggu, 28 Nopember 2010: Jesaya 32 : 1 –...\nKhotbah Minggu, 5 Desember 2010: Lukas 21 : 25 – ...\nKhotbah Minggu, 12 Desember 2010: Roma 2 : 1 – 11...\nKhotbah Minggu, 19 Desember 2010: Sefanya 3 : 9 –...\nKhotbah Malam Natal 24 Desember 2010: 1Johannes ...\nKhotbah Natal I, 25 Desember 2010: Lukas 2 : 1 –...\nKhotbah Natal II, 26 Desember 2010: Mateus 2 : ...\nKhotbah 31 Desember 2010: Pangarataion 8 : 11 – 18...\nRenungan: ”JANGAN MENUNDA PERTOBATAN” ( Ibrani 3 ...\nRenungan: ”BERDOA DAN BERJAGA-JAGA SENANTIASA” ( ...\nRenungan: ”YANG MENGASIHI, YANG MELAKUKAN PERINTAH...\nRUMUSAN RAPAT MAJELIS PENDETA GKPA KE 46\nMERAYAKAN NATAL DENGAN SEDERHANA\nMEMIMPIN SEPERTI YESUS (Suatu Refleksi Tentang Ke...\nCerminan: HORSIK DO MULANA\nTERHADAP PENDANGKALAN MAKNA NATAL (Sebuah Refleks...\nRenungan: ”AKU TAHU: PENEBUSKU HIDUP, DAN AKHIRNYA...\nRenungan: “TETAP TEGAR DI TENGAH MASA SUKAR” (Yes...\nCerminan: MANJAGIT TONGOSAN SIAN NA MATE\nTEMA NATAL PGI 2010\nRenungan: ”PIKULLAH KUK YANG KUPASANG” ( Matius 1...\nRenungan: “UTAMAKANLAH TUHAN, MAKA ENGKAU AKAN DIA...\nRenungan: PENGUASAAN DIRI Galatia 5 : 16 – 26; Ams...


Mateus 15 | Bibel online |Terjemahan Dunia Baru\nDipapatar taringot tu adat ni jolma (1-9)\nSian roha do kaluar angka na ramun (10-20)\nBorua Penisia na balga haporseaonna (21-28)\nGodang na cacat dipamalum Jesus (29-31)\nDilehon Jesus mangan 4.000 baoa (32-39)\n15 Dung i ro ma halak Parise dohot siboto surat sian Jerusalem mandapothon Jesus, ninna ma, 2 “Boasa ndang diihuthon angka siseanmi adat ni angka ompunta? Umpamana, ndang disunsi* nasida tanganna laho mangan.” 3 Dialusi Jesus ma nasida, “Boasa ndang diihuthon hamu parenta ni Debata alani adatmuna? 4 Umpamana, didok Debata do, ‘Pasangap ma amangmu dohot inangmu,’ jala, ‘Manang ise na mangaleai* amangna manang inangna ingkon pamateon do.’ 5 Alai didok hamu do, ‘Manang ise na mandok tu amangna dohot inangna, “Sude na ingkon lehononku hian tu hamu, nunga hubahen gabe silehon-lehon tu Debata,” 6 ndang ingkon pasangaponna be amana.’ Alani i, gabe ndang marlangku be hata ni Debata alani adatmuna i. 7 Halak na munafik do hamu. Toho ma na nidok ni panurirang Jesaya taringot tu hamu, 8 ‘Holan di pamanganna do bangso on pasangaphon ahu, alai dao do roha ni nasida sian ahu. 9 Ndang adong gunana nasida tongtong manomba ahu, ai parenta ni jolma do diajarhon nasida.’” 10 Dijou Jesus ma natorop i, ninna ma tu nasida, “Tangihon jala parrohahon ma on: 11 Ndang na masuk tu pamangan ni sasahalak na mambahen ibana ramun, alai na kaluar sian pamanganna do.” 12 Dung i, didapothon angka siseanna ma Jesus jala ninna ma, “Diboto ho do naung hansit roha ni halak Parise i mambege na nidokmi?” 13 Dialusi Jesus ma, “Sibutbuton do ganup suan-suanan na so sinuan ni Damang na di banua ginjang i. 14 Pasombu ma disi. Panogu-nogu na mapitung do nasida. Molo na mapitung manogu-nogu na mapitung, tarrobung do duansa.” 15 Ninna si Petrus ma, “Patorang ma tudosan i tu hami.” 16 Dung i ninna Jesus ma, “Tong do ndang mangantusi hamu? 17 Na so diboto hamu do, sude na masuk tu pamangan ni halak, masuk do i tu butuha jala kaluar do i muse? 18 Alai, sude na kaluar sian pamangan ni halak, na ro sian roha do i jala i do na mambahen ramun. 19 Umpamana, sian roha do tubu pingkiran na jahat, mambunu, mangalangkup, mangulahon seks na so patut,* manangko, mandok hata na so tutu dohot mangaleai. 20 Angka i do na mambahen ramun sasahalak, alai na so manunsi* tanganna laho mangan, ndang i na mambahen ramun sasahalak.” 21 Ditadingkon Jesus ma inganan i jala laho ma ibana tu luat Tirus dohot Sidon. 22 Ro ma sahalak borua Penisia* jala jou-jou ma ibana mandok, “Asi ma roham di ahu ale Tuan, Anak ni si Daud. Mansai hansit do dihilala borungku ala disonggopi suru-suruan na jahat ibana.” 23 Alai ndang dialusi Jesus ibana. Alani i, ro ma angka siseanna mandok, “Palao ma ibana, ai sai jou-jou do ibana di pudinta.” 24 Didok Jesus ma, “Holan tu halak Israel na songon biru-biru na lilu i do ahu disuru.” 25 Alai, ro ma borua i marsinggang tu ibana, ninna ma, “Urupi ma ahu Tuan!” 26 Didok Jesus ma mangalusi, “Ndang patut buaton roti ni dakdanak jala sampathonon tu anak ni biang.” 27 Didok borua i ma tu ibana, “Toho do i Tuan, alai roti na madabu sian meja ni tuanna i do diallang anak ni biang i.” 28 Dung i, didok Jesus ma tu ibana, “Balga do haporseaonmu, saut ma na pinangidomi.” Laos di tingki i malum ma boruna i. 29 Sian i, laho ma Jesus tu jonok ni Laut Galilea. Dung i, nangkok ma ibana tu sada dolok jala hundul disi. 30 Ro ma mansai torop halak mandapothon Jesus. Dipamboan ma halak na pangpang, na martihas, na mapitung, na ngungu, jala godang dope angka na marsahit. Dipeakkon nasida ma i di pat ni Jesus jala dipamalum ibana ma nasida. 31 Longang ma natorop i dung diida nasida boi mangkatai na ngungu, malum na martihas, mardalan na pangpang, jala marnida na mapitung, gabe dipuji nasida ma Debata ni Israel. 32 Dijou Jesus ma angka siseanna jala ninna ma, “Asi do rohangku tu natorop on, ai nunga tolu ari nasida rap dohot ahu jala ndang adong sipanganon ni nasida. Ndang suruonku nasida mulak ala male do nasida, so tung pingsan annon di dalan.” 33 Alai ninna siseanna ma, “Lungun do inganan on. Sian dia ma dapotta roti asa sae allangon ni natorop on?” 34 Ninna Jesus ma tu nasida, “Piga do roti na adong di hamu?” Dialusi nasida ma, “Pitu jala adong do manang na piga dengke na gelleng.” 35 Dung i disuru ma natorop i hundul di tano, 36 dibuat ibana ma roti na pitu i dohot dengke i. Dung mandok mauliate tu Debata, diponggoli ma roti i jala dibagihon ma tu siseanna asa dilehon tu natorop i. 37 Mangan ma nasida sude jala butong. Dung i, dipapungu ma lobi-lobi ni roti i, gok pitu karanjang na balga.* 38 Torop ni na mangan i hira-hira 4.000 baoa, ndang dope angka borua dohot dakdanak. 39 Dung disuru mulak natorop i, nangkok ma ibana tu parau jala laho ma ibana tu luat Magadan.\n^ Manang “diburi”. Halak Parise dohot halak Jahudi manunsi tangan nasida mangihuthon adat ni halak Jahudi.\n^ Manang “mamburai”.\n^ Manang “mamburi”. Halak Parise dohot halak Jahudi manunsi tangan nasida mangihuthon adat ni halak Jahudi.\n^ Manang “Kanaan”.\n^ Manang “karanjang inganan manimpan sipanganon”.


Die 10 Besten Hotels nahe Matilda Disco, Marina di Ravenna\nFamilienhotel Marina di Ravenna\nBeste Hotels nahe Matilda Disco, Marina di Ravenna\nViale delle Nazioni 180, 48122 Marina di Ravenna, Italien\nLesen Sie Bewertungen zu Matilda Disco.\n2 440 von 5 879 Unterkünften passen zu Ihren Filtereinstellungen. Alle Filter löschen\nFilternBeliebige Entfernung ab Matilda Disco\n1,6 km von Matilda Disco\n2,4 km von Matilda Disco\n4,9 km von Matilda Disco\n9,8 km von Matilda Disco\n9,5 km von Matilda Disco\n7,8 km von Matilda Disco\n6,9 km von Matilda Disco\n7,5 km von Matilda Disco\n9,2 km von Matilda Disco\n10,0 km von Matilda Disco\n9,0 km von Matilda Disco\n9,3 km von Matilda Disco\n9,4 km von Matilda Disco\n11,9 km von Matilda Disco\n11,6 km von Matilda Disco


JAKOBUS 2 - BIBLE & BUKU ENDE ONLINE\n2:1 Ale angka donganku, unang ma siidaida bohi hamu, angka na porsea di Tuhanta Jesus Kristus na marsangap i!\n2:2 Ai adong ma ro tu bagasan parguruanmuna sahalak partintin sere jala parulos na arga, ro ma huhut sahalak na pogos, marabit na humurang.\n2:3 Jadi dibereng hamu ma na marabit na denggan, didok hamu ma: Denggan ma ho juguk dison; alai tu na pogos i didok hamu: Disan ma ho jongjong, manang hundul ma ho tu na hudege on!\n2:4 Nda nunga marbagi dua rohamu disi; nda nunga manguhumi hamu mangihuthon pingkiran na jahat?\n2:5 Tangihon hamu ma, ale angka donganku na hinaholongan: Nda dipillit Debata angka na pogos di portibi on, asa mamora nasida marhitehite haporseaon jala panean di harajaon, na pinarbagabagana tu angka na holong roha di Ibana?\n2:6 Alai dileai hamu do na pogos i. Nda angka na mora i na paporsukporsukkon hamu jala manaratnarat hamu tu paruhuman?\n2:7 Nda nasida do na manginsahi Goar na denggan i, naung digoarhon tu hamu?\n2:8 Sibahen na denggan do hamu, antong, molo marguru tu Surat i diulahon hamu patik raja on: “Haholongi donganmi songon dirim!”\n2:9 Alai molo siida bohi hamu, na mangulahon dosa do hamu disi, gabe diuhumi patik i hamu songon pangalaosi.\n2:10 Ai aut sura diradoti jolma saluhut patik i, alai tinggang di na sada, nunga gabe parsala ibana di saluhutna.\n2:11 Ai Ibana na mandok: “Unang ma ho mangalangkup!,” laos Ibana do mandok: “Unang ho mambunu!” Asa molo so mangalangkup ho, alai mambunu do, tong do ho pangalaosi di patik!\n2:12 Di nasa hata dohot ulaonmuna ingot hamu ma: Siuhumon do hamu, bahenon ni patik haluaon i!\n2:13 Ai uhum na so marasi ni roha ma tu na so mangulahon asi ni roha; na monang do asi ni roha maralohon uhum.\n2:14 Aha ma gunana, ale angka donganku, molo didok halak, di ibana do haporseaon; alai ndang adong di ibana pangulaon. Tarbahen do haporseaon i paluahon ibana?\n2:15 Molo adong dongan baoa manang boruboru, na marsaemara jala hurangan di sipanganon siap ari,\n2:16 gabe adong na mandok sian tongatongamuna: Laho ma hamu mardamedame, las ma hamu, bosur ma hamu; alai ndang dilehon hamu tu nasida na ringkot di daging, aha ma gunana?\n2:17 Haporseaon i pe songon i do: Anggo so adong pangulaonna, naung mate do hadirionna.\n2:18 Alai adong ma na mandok: Di ho do haporseaon; di ahu do pangulaon! Patuduhon ma di ahu haporseaonmu so padohot angka pangulaon, asa ahu patuduhon tu ho haporseaon sian angka pangulaonku.\n2:19 Na porsea do ho, adong Debata sisadasada. Taho ma i; dohot do angka sibolis porsea disi, jala angka dotdot!\n2:20 Alai ho, ale jolma na rumar, naeng botoonmu, na so marguna haporseaon, anggo so marulaon?\n2:21 Nda gabe tigor si Abraham, amanta i, marhite sian ulaon, di na binoanna i si Isak, anakna i, tu pamelean?\n2:22 Diida ho disi, manumpak do haporseaon i tu angka ulaonna, jala sian angka ulaon i gabe rimpas haporseaon i.\n2:23 Jadi jumpang ma na nidok ni Surat i: “Dihaporseai si Abraham do Debata, jala i do dirajumi tu ibana gabe hatigoranna” jala targoar do ibana “aleale ni Debata.”\n2:24 Asa diida hamu do: Sian angka pangulaon i do gabe tigor jolma, ndada holan sian haporseaon.\n2:25 Songon i do nang si Rahab boruboru na jahat i; nda sian angka pangulaon do ibana gabe tigor, di na jinangkonna i angka suruan jala dipalua do nasida sian dalan na asing?\n2:26 Ai songon daging i na mate, anggo so martondi; songon i do mate haporseaon na so marulaon.\nLabel: Alkitab Bahasa Batak, JAKOBUS, Padan Na Imbaru


II MUSA 38 - BIBLE & BUKU ENDE ONLINE\n38:1 Dung i dipauli muse ma langgatan pamelean ni pelean situtungon sian hau pinasa, lima asta unjurna, laos lima asta bohangna, asa maropat suhi do, jala tolu asta timbona.\n38:2 Dibahen ma huhut opat tandukna di suhina na opat i, songon na tubu sian i angka tandukna, jala dilampis do i dohot tombaga.\n38:3 Dipauli ma huhut sude ulaula tu langgatan i: parsirabunanna, siuksiukna, mangkuk pamispisanna, garpuna dohot parapiapianna; sian tombaga do dipauli saluhut ulaulana i.\n38:4 Dibahen ma huhut tu langgatan i sada handanghandang sian tombaga, marpangalaho songon jala na niangit di toru ni sidegedegean humaliang langgatan i sahat ro di parsitongaan ni langgatan i.\n38:5 Ditumpa huhut opat langgu tu suhina na opat i mardomu tu handanghandang tombaga i bahen panuruhan ni angka haluhalu.\n38:6 Dipauli ma angka haluhalu i sian hau pinasa, jala dilampis do i dohot tombaga.\n38:7 Dung i dipabongot ma angka haluhalu i tu bagasan langgu angka na di lambung ni langgatan i, asa dapot usungon ni halak langgatan i marhite sian i; rumar do langgatan i dibahen sian angka papan.\n38:8 Dipauli muse ma tong parburian i sian tombaga, ojahanna pe tombaga do, sian angka sorminan pinangke ni parompuan angka na marpungu di lambung pintu ni undungundung parluhutan i marhaladoi.\n38:9 Dipauli muse ma alaman ni undungundung i di na sambariba tungkan dangsina, tole muse angka rimberimbe ni alaman i sian bonang na bontar na nidua, saratus asta ganjangna.\n38:10 Tole tiangna na duapulu i dohot ojahanna na duapulu i sian tombaga; alai anggo haithait ni angka tiang i ro di ransangransangna perak do.\n38:11 Suang songon i di na sambariba tungkan utara laos marrimberimbe do, saratus asta unjurna, tole tiangna dohot ojahanna duapulu be do sian tombaga; alai anggo haithait ni angka tiang i ro di ransangransangna perak do.\n38:12 Alai anggo bohang ni alaman i tungkan hasundutan, limapulu asta ganjang ni rimberimbe i, sampulu tiangna, laos sampulu ojahanna; alai anggo haithait ni angka tiang i ro di ransangransangna perak do.\n38:13 Ia bohang ni alaman i na tungkan habinsaran laos limapulu asta do.\n38:14 Jadi sampulu lima asta rimberimbe i di na sambariba haroroan i, tolu tiangna laos tolu ojahanna.\n38:15 Di na sambariba nari pe laos suang songon i do; gabe dos di na dua bariba ni pintu haroroan tu alaman i ganjang ni rimberimbe i sampulu lima asta be, tolu tiangna laos tolu ojahanna.\n38:16 Saluhut rimberimbe ni alaman i humaliang sian hain na halus na nidua do.\n38:17 Ia ojahan ni angka tiang i tombaga do, alai anggo haithait ni angka tiang i dohot ransangransangna perak do; ia angka uluna na nilampis do dohot perak; alai anggo ransangransangna perak do, angka na mardomu tu tiang ni alaman i.\n38:18 Alai anggo rimberimbe tutup ni pintu ni alaman i hapandean ni parpunsa do i pinaulina sian bonang na rata langit, na tinubar dohot na merham dohot sian hain na halus na nidua, duapulu asta ganjangna, lima asta timbona dohot bidangna mangihuthon suhatsuhat ni angka rimberimbe ni alaman i.\n38:19 Tiangna na opat i dohot ojahanna na opat i sian tombaga do; alai anggo haithaitna dohot ransangransangna sian perak, anggo ulu ni angka tiang i nilampis do dohot perak.\n38:20 Saluhut labang tu inganan na badia i dohot tu alaman i humaliang sian tombaga do.\n38:21 On do aturan ni saluhut na pinalaho pauli inganan na badia i, undungundung parluhutan i, na binilangan, nidokkon ni Musa, binilangan ni halak Lepi angka na marpandapotan tu Itamar, anak ni malim Aron.\n38:22 Asa si Bezaleel, anak ni Uri, i ma anak ni Hur, marga Juda patupahon saluhutna na tinonahon ni Jahowa tu Musa.\n38:23 Ia donganna mangula i ma Oholiab, anak ni Ahisamakh, marga Dan; pande do ibana mandakdak batu, manguhir dohot mamunsa bonang na rata langit, na tinubar dohot na merham, nang pauli hain na halus.\n38:24 Saluhut sere na suda pinangkena tu sandok ulaon pauli inganan na badia i, i ma sere guguan bahen pelean tatingan duapulu sia talenta do dohot pitu ratus tolupulu sekkel mangihuthon sekkel di inganan na badia.\n38:25 Ia godang ni perak na ginugu ni luhutan na binilangan saratus talenta dohot saribu pitu ratus pitupulu lima sekkel, mangihuthon sekkel di inganan na badia.\n38:26 Sabeka sasahalak, i ma satonga sekkel mangihuthon sekkel di inganan na badia sian saluhut jolma na masuk bilangan olat ni na marumur duapulu taon tu ginjang, i ma onom ratus ribu dohot tolu ribu lima ratus limapulu halak toropna.\n38:27 Suda do saratus talenta perak laho manuang angka ojahan ni inganan na badia dohot angka ojahan ni rimberimbe, boho saratus talenta, sasatalenta tu sada ojahan.\n38:28 Alai sian na saribu pitu ratus pitupulu lima sekkel perak i dipauli do angka haithait tu angka tiang i, jala dilampis angka uluna tole angka langguna ditumpa sian i.\n38:29 Ia godang ni guguan tombaga bahen pelean tatingan pitupulu talenta dohot dua ribu opat ratus sekkel dokdokna.\n38:30 Dipauli sian i angka ojahan ni pintu undungundung parluhutan i, tole langgatan tombaga dohot handanghandang tombaga na masuk tusi ro di saluhut ulaula tu langgatan i.\n38:31 Tole muse angka ojahan ni alaman i humaliang dohot ojahan ni bahal ni alaman i ro di sude labang tu inganan na badia i dohot sude labang tu alaman i humaliang.


Panguhum 14 | Alkitab TOBA\n← Panguhum 15\nPanguhum 13 →\nAugust 21, 2008 · 12:29\n14:1 Dung i tuat ma si Simson tu Timna, gabe diida sada boruboru di Timna, sian boru ni halak Palistim.\n14:2 Jadi nangkok ibana muse, asa dipaboa tu amana dohot tu inana, ninna do: Adong do huida sada boruboru di Timna sian boru ni halak Palistim; on pe sai buat hamu ma ibana bahen jolmangku.\n14:3 Alai ninna amana dohot inana ma tu ibana: Ndang adong huroha di tongatonga ni boru ni hahaanggim manang di tongatonga ni sandok houmta bahen jolmam, umbahen tung laho ho mambuat boru sian halak Palistim, angka na marhulup? Jadi ninna si Simson ma tu amana: Ingkon ibana buatonmu di ahu, ai ibana do hasoloan ni rohangku.\n14:4 Alai ndang diboto anggo natorasna, tung sian Jahowa do i, ai mangalului parbonsiran do ibana dompak halak Palistim, ai tongon gumomgom Israel do halak Palistim uju i.\n14:5 Dung i tuat ma si Simson rap dohot natorasna tu Timna. Jadi dung sahat nasida ro di angka porlak anggur ni Timna, ida ma, ro ma anak ni singa sada patungoromon manjumpangkon ibana.\n14:6 Jadi songgop ma tu si Simson Tondi ni Jahowa, gabe diparsisiga ma singa i, songon anak ni hambing, so agia aha di tanganna, jala ndang dipaboa tu natorasna, na binahenna i.\n14:7 Jadi dung tuat, mangkatai ma ibana dohot parompuan i, jala apala hasoloan ni rohana do ibana.\n14:8 Jadi dung salpu manang piga ari, mulak muse ibana laho mangalap parompuan i, gabe manimbil ibana, laho maningkir bangke ni singa i, hape ida ma, angka loba sapunguan di bagasan rangrang ni singa i, nunga pola marsituak.\n14:9 Jadi dibuat sian i tu tanganna, laos dipangan huhut mardalan laho tu natorasna, jala dilehon tu nasida gabe dipangan nasida, alai ndang dipaboa anggo tu nasida, tung sian rangrang ni singa i binuatna situak ni loba i.\n14:10 Jadi dung tuat amana i manopot parompuan i, jala dibahen si Simson disi sipanganon hasampuron, ai somal do songon i dibahen angka dolidoli i.\n14:11 Jadi dung diida nasida ibana, dibuat nasida ma tolupulu halak, bahen pandonganina.\n14:12 Dung i ninna si Simson ma tu nasida: Marhulingkulingan ma ahu tu hamu, molo tarpaboa hamu i di ahu di bagasan na pitu ari hasampuran on, jala dapot hamu lapatanna, lehononku ma tu hamu tolupulu kameja parbagasan dohot tolupulu salin abit.\n14:13 Alai molo so tarpaboa hamu lapatanna tu ahu, ingkon hamu mangalehon tu ahu tolupulu kameja parbagasan dohot tolupulu salin abit. Jadi ninna nasida ma tu ibana: Antong paboa ma hulingkulinganmi, asa hubege hami!\n14:14 Dung i ninna ibana ma tu nasida: Ruar do sipanganon sian sipangan mago, jala ruar do na tonggi sian na gogo. Hape ndang tarpaboa nasida lapatan ni hulingkulingan i di bagasan na tolu ari.\n14:15 Tole muse papituarihon, ninna nasida ma tu jolma ni si Simson: Hata i ma sinondukmi, asa dipaboa tu hami lapatan ni umpama i, asa unang hututung hami ho, nang bagas ni amam dohot api. Nda tung naeng buatonmu artanami, umbahen dipio hamu hami ulaning?\n14:16 Jadi sai tumatangis ma jolma ni si Simson di jolona, ninna ma: Rupa magigi do ho mida ahu, ndang dihaholongi roham ahu. Ai marhulingkulingan ho tu donganku sabangso, hape ndang dipaboa ho anggo tu ahu. Jadi ro ma alusna: Gari tu damang dohot tu dainang, ndang hupaboa, lam tu ho ma paboaonku?\n14:17 Jadi sai tumatangis ibana di jolona di na pitu ari i, saleleng hasampuron rajai; tole papituarihon, dipaboa ma tu ibana, ai sai disulingkit do ibana, gabe dipaboa parompuan i ma lapatan ni umpama i tu donganna sabangso.\n14:18 Dung i papituarihon, tagan so mate dope mata ni ari, ninna angka baoa ni huta i ma tu ibana: Tung aha ma na tumonggi sian situak ni loba, tung aha ma na gumogo sian singa? Alai ninna si Simson ma tu nasida: Aut unang maninggala hamu dohot anak ni lombungku, tung na so tagamon dapot hamu lapatan ni hulingkulinganki.\n14:19 Dung i songgop ma tu ibana Tondi ni Jahowa, gabe tuat ibana tu Askelon, dibunu ma sian nasida tolupulu halak, jala dibuat pangkeannasida, jala dilehon pangkean i tu angka na jumpangan lapatan ni hulingkulinganna i; alai marsigorgor ma anggo rimasna, gabe nangkok ibana tu jabu ni amana.\n14:20 Alai anggo jolma ni si Simson i tu sada halak pandonganina, na mandongani ibana dilehon.


III MUSA 9 - BIBLE & BUKU ENDE ONLINE\n9:1 Tole paualuarihon, dijou si Musa ma si Aron dohot angka anakna i ro di angka sintua ni Israel.\n9:2 Dung i ninna ma tu si Aron: Buat ma di ho sada anak ni lombu bahen pelean pardosaan dohot sada birubiru tunggal bahen pelean situtungon, unang marlindang duansa, jala boan ma i tu adopan ni Jahowa.\n9:3 Dung i dohononmu ma tu halak Israel songon on: Buat hamu ma sada hambing tunggal bahen pelean pardosaan dohot sada anak ni lombu dohot sada anak ni birubiru marumur sataon be, jala unang marlindang duansa bahen pelean situtungon.\n9:4 Tole muse sada jonggi dohot sada birubiru tunggal bahen pelean hamauliateon, pelehononhon di adopan ni Jahowa, tole muse sada pelean sipanganon na marsaor miak; ai sadarion ma idaonmuna Jahowa.\n9:5 Dung i dipamboan nasida ma, na nidokkon ni si Musa tu jolo pintu ni undungundung parluhutan i, ro huhut jumonok sandok luhutan i, laos jongjong di adopan ni Jahowa.\n9:6 Dung i ro ma hata ni si Musa: On ma hata na tinonahon ni Jahowa sibahenonmuna, asa idaonmuna hamuliaon ni Jahowa.\n9:7 Dung i didok si Musa ma mandok si Aron: Ro ma ho jumonok tu langgatan, jala pelehon ma peleanmi pardosaan dohot peleanmi situtungon mambahen pardenggananmu di ho sandiri dohot di bangso i. Dung i pasahat ma pelean ni bangso i manguras dohot nasida, songon na tinonahon ni Jahowa.\n9:8 Dung i jumonok ma si Aron tu langgatan i, jala diseat anak ni lombu i bahen pelean pardosaan di ibana sandiri.\n9:9 Dung i diboan angka anak ni si Aron ma mudar i tu ibana, disornophon ibana ma jarijarina tu bagasan mudar i, jala didaishon tu angka tanduk ni langgatan i, ianggo mudar na tinggal i diusehon do tu pantar ni langgatan i.\n9:10 Alai anggo pultahanna dohot piana ro di hirehire na ampe tu ateate sian pelean pardosaon i, ditutung ma i di atas langgatan, songon na tinonahon ni Jahowa tu si Musa.\n9:11 Alai anggo sibukna dohot hulingkulingna suda ditutung di balian ni parsaroan i.\n9:12 Dung i diseat ibana ma pelean situtungon i, anggo mudarna i diboan angka anak ni si Aron ma tu ibana, laos dipistikkon ma i tu langgatan i humaliang.\n9:13 Diboan nasida ma dohot pelean situtungon i marponggolponggol ro di uluna tu ibana, asa tutungonna di atas langgatan.\n9:14 Jadi dung diburi ibana raoanna dohot patna, laos ditutung ma i di ginjang ni pelean situtungon i di atas langgatan.\n9:15 Dung i diboan ma dohot pelean ni situan na torop i, dibuat ma dohot hambing tunggal i bahen pelean pardosaan manguras bangso i, diseat ma i bahen pelean pardosaan suang songon parjolo i.\n9:16 Dung i dipelehon ma muse pelean situtungon i, hombar tu aturan pamelehonna hian.\n9:17 Dipelehon ma dohot pelean sipanganon i, dibuat ma sian i sanggolom, laos ditutung ma i di atas langgatan, pulik sian pelean situtungon sian manogotna i.\n9:18 Dung i diseat ma jonggi i dohot birubiru tunggal i bahen pelean hamauliateon manguras bangso i; diboan angka anak ni si Aron ma mudar i tu ibana, laos dipispishon ma i tu langgatan i humaliang.\n9:19 Alai anggo pultahan sian jonggi i dohot sian birubiru tunggal i, ro di ihurna dohot pultahan panapti ni raoanna ro di pia dohot hirehire na ampe tu ateate.\n9:20 Luhut pultahan i diampehon nasida tu atas andora ni pelean i, laos ditutung ibana ma sandok pultahan i di atas langgatan.\n9:21 Alai anggo andora i dohot hae jolo siamun diteatea si Aron ma i bahen pelean teateaan di adopan ni Jahowa, songon na tinonahonna tu si Musa.\n9:22 Dung i dipaherbang si Aron ma tanganna tu atas ni bangso i, asa mamasumasu nasida. Jadi dung tolhas dipelehon pelean pardosaan, pelean situtungon dohot pelean hamauliateon i, tuat ma ibana.\n9:23 Dung i masuk ma si Musa dohot si Aron tu bagasan undungundung parluhutan i. Ruar muse sian i, dipasupasu nasida ma bangso i. Jadi sandok bangso i ma marnida hamuliaon ni Jahowa.\n9:24 Ai ruar ma sada api sian adopan ni Jahowa, jala suda dipangan pelean situtungon dohot pultahan na di atas langgatan i. Jadi dung diida sandok bangso i pangalahona, marolopolop ma nasida, laos manungkap tu tano.


Hitman reborn - MON MITIC COMICS\n> MANGAS>Hitman reborn\nTUTOR HITMAN REBORN 27\nTUTOR HITMAN REBORN 25\nTUTOR HITMAN REBORN 24\nTUTOR HITMAN REBORN 23\nTUTOR HITMAN REBORN 22\nTUTOR HITMAN REBORN 20\nTUTOR HITMAN REBORN 19\nTUTOR HITMAN REBORN 18\nTUTOR HITMAN REBORN 17\nTUTOR HITMAN REBORN! 16\nTUTOR HITMAN REBORN! 15\nTUTOR HITMAN REBORN! 14\nTUTOR HITMAN REBORN! 13\nTUTOR HITMAN REBORN! 12\nTUTOR HITMAN REBORN! 11


Ulaon ni Apostel 22 | Bibel online |Terjemahan Dunia Baru\nUlaon ni Apostel 22:1-30\nAlus ni si Paulus di jolo ni natorop (1-21)\nDipaboa si Paulus na warga negara Rom ibana (22-29)\nMarpungu anggota ni Sanhedrin (30)\n22 “Hamu angka haha anggi dohot hamu angka ama, tangihon hamu ma jolo hatorangankon.” 2 Dung dibege nasida si Paulus mangkatai di bahasa Heber, lam hohom ma nasida. Didok si Paulus ma, 3 “Halak Jahudi do ahu, tubu di Tarsus na di Kilikia. Alai di kota on do ahu singkola jala diajari si Gamaliel. Diajari do ahu mangihuthon sude Patik na nioloan ni angka ompunta. Songon hamu na pungu dison sadari on, marsitutu do ahu marhobas tu Debata. 4 Hulelei do angka na mangihuthon Dalan ni Tuan i jala hupamate. Hutangkup do angka baoa dohot borua jala hupamasuk tu penjara. 5 Tangkas do i diboto sintua ni malim dohot sude pangituai. Ai sian nasida do hujalo angka surat na tu angka donganta di Damaskus. Dung i, laho ma ahu tusi manangkup angka siihuthon Dalan ni Tuan i jala mamboan nasida tu Jerusalem asa diuhum. 6 “Alai tingki di pardalanan ahu jala nunga naeng sahat tu Damaskus, hira-hira di tonga ari, tompu ma ro sinondang sian langit di humaliangku. 7 Dabu ma ahu tu tano jala hubege ma soara na mandok, ‘Saulus, Saulus, boasa dibahen ho na hansit tu ahu?’ 8 Gabe ningku ma, ‘Ise do ho Tuan?’ Dialusi ibana ma, ‘Jesus halak Nasaret i do ahu, na pinaporsuk-porsukmi.’ 9 Diida angka donganku do sinondang i, alai ndang dibege nasida soara ni na mangkatai tu ahu. 10 Dung i hudok ma, ‘Aha ma sibahenonku Tuan?’ Didok Tuan i ma tu ahu, ‘Hehe ma ho, laho ma ho tu Damaskus. Disi ma paboaonna tu ho sude naung tinontuhon na laho ulahononmu.’ 11 Alai ndang boi be ahu marnida alani sinondang na mansai tiur i. Gabe ditogu-togu angka donganku ma ahu sahat tu Damaskus. 12 “Dung i adong ma sasahalak na margoar si Ananias, dihabiari ibana do Debata, diihuthon do Patik i jala denggan do baritana di sude halak Jahudi na disi. 13 Ro ma ibana mandapothon ahu. Jongjong ma ibana di lambungku jala ninna ma, ‘Saulus, dongan, marnida ma ho muse!’ Laos satongkin i, boi ma ahu marnida jala hubereng ma ibana. 14 Didok ibana ma, ‘Nunga dipillit Debata ni angka ompunta ho asa botoonmu lomo ni rohana, asa idaonmu Jesus na mangulahon na sintong i jala asa begeonmu soarana. 15 Ai gabe saksina ma ho tu sude halak laho paboahon taringot tu na niidam dohot na binegem. 16 Antong, aha dope na pinaimam? Hehe ma ho jala tardidi. Paias ma dirim sian angka dosam marhite manjou goar ni Jesus.’ 17 “Alai dung mulak ahu tu Jerusalem, tingki martangiang ahu di bagas joro, ro ma tu ahu sada parnidaan. 18 Di parnidaan i, huida ma Tuan jala didok ma tu ahu, ‘Hatop, kaluar ma ho sian Jerusalem. Ai ndang tangihonon ni nasida angka na pinaboami taringot tu ahu.’ 19 Hudok ma, ‘Tuan, tangkas do diboto nasida na hudalani do angka sinagoga* laho manangkup dohot mamungkuli angka na porsea tu ho. 20 Jala tingki dipamate nasida si Stepanus saksimi, jongjong do ahu disi jala lomo do rohangku dipamate ibana. Ahu do na manjaga pangkean luar ni na mambunu i.’ 21 Alai didok Tuan i ma tu ahu, ‘Borhat ma ho, ai suruonku ma ho tu angka bangso di inganan na dao.’” 22 Sahat tusi, ditangihon natorop i dope si Paulus. Alai dungkon i, marsurak ma nasida, “Pamate ma ibana! Ndang loason mangolu jolma sisongon on!” 23 Marsuraki ma nasida, dipasampathon be ma pangkean luarna jala disampathon nasida ma orbuk tu ginjang. 24 Alai disuru komandan ni tentara i ma asa diboan si Paulus tu markas ni nasida. Disuru ma muse asa disungkuni nasida si Paulus huhut dilinsingi, asa diboto komandan i alani aha marsuraki natorop i tu si Paulus. 25 Alai dung ditali nasida ibana laho dilinsingi, didok si Paulus ma tu perwira na jongjong disi, “Mangihuthon uhum, boi do linsingan sahalak warga negara Rom so jolo diadili?” 26 Dung dibege perwira i hatana i, laho ma ibana paboahon i tu komandan ni tentara i, ninna ma, “Aha do na laho bahenonmu tu ibana? Ai warga negara Rom do hape ibana.” 27 Dung i didapothon komandan ni tentara i ma si Paulus jala ninna ma, “Tutu do ho warga negara Rom?” Dialusi ibana ma, “Tutu.” 28 Didok komandan ni tentara i ma, “Arga do hugarar asa boi ahu gabe warga negara Rom.” Didok si Paulus ma, “Alai anggo ahu, sian mulai tubu do ahu warga negara Rom.” 29 Laos satongkin i, laho ma angka tentara na naeng manungkuni si Paulus i. Gabe mabiar ma komandan ni tentara i, ala naung nirantena i si Paulus, hape warga negara Rom do ibana. 30 Marsogotna i, dipalua komandan ni tentara i ma si Paulus jala disuru ma marpungu angka malim kepala* dohot sude anggota ni Sanhedrin,* ala naeng botoonna boasa bahenon ni halak Jahudi songon i tu si Paulus. Dung i diboan ma si Paulus tu jolo ni nasida.


I Kronika 24 | Alkitab TOBA\n← I Kronika 25\nI Kronika 23 →\nAugust 19, 2008 · 21:57\n24:1 Alai on do angka gansi ni pinompar ni si Aron. Ia angka anak ni si Aron: Si Nadab dohot si Abihu, si Eleasar dohot si Itamar.\n24:2 Alai mate punu do anggo si Nadab dohot si Abihu di adopan ni amanasida; bangkit malim do ianggo si Eleasar dohot si Itamar.\n24:3 Songon on do tahe parsagi ni si Daud di nasida: Si Sadok sian pinompar ni si Eleasar, jala si Ahimelek sian pinompar ni si Itamar, mangihuthon gansina mangaradoti ulaonna.\n24:4 Alai andul do tumorop dapot sian pinompar ni si Eleasar bahen induk ni angka baoa parhalado, asa sian pinompar ni si Itamar. Songon on do tahe parsagina: Sian pinompar ni si Eleasar sampulu onom halak bahen induknasida marompuompu, jala sian pinompar ni si Itamar ualu halak bahen induknasida marompuompu.\n24:5 Alai marhite sian rujiruji do parsagina i, rap hona dibahen, ala saor sian pinompar ni si Eleasar dohot sian pinompar ni si Itamar, adong be induk di inganan na badia dohot induk marhalado di adopan ni Debata.\n24:6 Ia si Semaya, juaratulis i, anak ni si Netaneel sian halak Lepi, manurati goarnasida di adopan ni rajai dohot angka induk i, dohot malim Sadok dohot si Ahimelek, anak ni si Abiatar dohot di adopan ni induknasida marompuompu di tongatonga ni angka malim dohot halak Lepi; marsorinsorin dibuat sada gansi sian si Eleasar jala sada gansi muse sian si Itamar.\n24:7 Jadi ruar ma rujiruji parjolo di si Johaiarib, na paduahon i di si Jedaia.\n24:8 Na patoluhon i di si Harim, na paopathon i di si Seorun.\n24:9 Na palimahon i di si Malkia, na paonomhon i di si Mijamin.\n24:10 Na papituhon i di si Hakos, na paualuhon i di si Abia.\n24:11 Na pasiahon i di si Jesua, na pasampuluhon i di si Sekania.\n24:12 Na pasampulusadahon i di si Eliasib, na pasampuluduahon i di si Jakim.\n24:13 Na pasampulutoluhon i di si Hupa, na pasampuluopathon i di si Jesebeab.\n24:14 Na pasampululimahon i di si Bilga, na pasampuluonomhon i di si Immer.\n24:15 Na pasampulupituhon i di si Hesir, na pasampuluualuhon i di si Hapises.\n24:16 Na pasampulusiahon i di si Petahia, na paduapuluhon i di si Jeheskiel.\n24:17 Na paduapulusadahon i di si Jakin, na paduapuluduahon i di si Gamul.\n24:18 Na paduapulutoluhon i di si Delaia, na paduapuluopathon i di si Maasia.\n24:19 Angka i ma gansinasida mangaradoti ulaonna be laho masuk tu joro ni Jahowa, mangihuthon aturan binahen ni si Aron, amanasida i, songon na tinonahon ni Jahowa, Debata ni Israel tu ibana.\n24:20 Alai taringot tu halak Lepi angka na tading i, sian angka anak ni si Amram: Si Sebuel indukna, sian angka anak ni si Sebuel: Si Jedeia.\n24:21 Tole muse si Rehabia, sian angka anak ni si Rehabia: Si Ishia indukna.\n24:22 Sian angka anak ni si Ishar: Si Selomit do; sian angka anak ni si Selomit: Si Jahat do.\n24:23 Sian angka anak ni si Hebron: Si Jeria indukna, si Amaria paidua, si Jehasiel paitolu, si Jekameam paiopat.\n24:24 Sian angka anak ni si Usiel: Si Mika; sian angka anak ni si Mika: Si Samir.\n24:25 Ia anggi ni si Mika, i ma si Ishia, sian angka anak ni si Ishia: Si Sakaria do indukna.\n24:26 Ia angka anak ni si Merari: Si Mahli dohot si Musi; sian angka anak ni si Jaasia: Si Beno.\n24:27 Ia angka anak ni si Merari tubu ni si Jaasia: Si Beno, si Soham, si Sakur dohot si Iberi.\n24:28 Sian angka anak ni si Mahli: Si Eleasar do indukna; alai ndang adong anggo anakna.\n24:29 Tole muse si Kis, sian angka anak ni si Kis: Si Jerahmeel.\n24:30 Sian angka anak ni si Musi: Si Mahli, si Eder dohot si Jerimot. I ma pinompar ni halak Lepi marsasaama jala marompuompu.\n24:31 Taringot tu nasida pe didabu do rujiruji suang songon taringot tu hahanasida, pinompar ni si Aron, di adopan ni raja Daud, si Sadok, si Ahimelek dohot di adopan ni angka induk marompuompu di tongatonga ni angka malim dohot halak Lepi; dos do tahe di indukna marompuompu songon di anggina.


PANGUHUM 18 - BIBLE & BUKU ENDE ONLINE\n18:1 Di angka ari uju i ndang adong raja di Israel; laos di angka ari uju i mangalului partalian marga Dan bahen ingananna, ai rasirasa sadarina i ndang maruli partalian nasida di tongatonga ni angka marga ni Israel.\n18:2 Dung i dipaborhat halak Dan ma lima halak angka na begu marsuhusuhu sian Zora dohot Estaol laho mangkahapi tano i diordioranna, angka ditonahon ma nasida: Laho ma hamu mandiordiori tano i: Jadi tolhas ma nasida tu dolok Epraim, tu bagas ni si Mika, laos marborngin disi.\n18:3 Mardonokkon bagas ni si Mika, ditanda nasida ma suara ni halak Lepi na bajar i, laos tuli nasida sian i angka ninna ma mandok ibana: Ise do na mamboan ho tuson? Aha do na binahenmu dison? Jala marhua ho dison?\n18:4 Dung i didok ibana ma mangalusi nasida: Songon on songon on do na binahen ni si Mika tu ahu, pola marupa ahu dibahen, asa gabe malim di ibana.\n18:5 Dung i ninna nasida ma tu ibana: Ua sungkunhon ma tu Debata, asa tung huboto hami manang na manjadi dalannami, na hudalani hami nuaeng?\n18:6 Jadi didok malim i ma tu nasida: Laho ma hamu mardamedame! Di jolo ni Jahowa do dalan na nidalananmuna i.\n18:7 Dung i laho ma na lima halak i, gabe tolhas nasida tu Lais, jala diida marsonangsonang situtu do isi ni huta i, mangihuthon uhum ni halak Sidon, hohom jala nalom, jala ndang marjujungan tano i na mangarupa nasida, jala holang do nasida sian halak Sidon i, jala ndang adong parsaorannasida tu jolma na asing.\n18:8 Jadi dung mulak na lima halak i tu hahaangginasida i tu Zora dohot Estaol, ninna angka hahaangginasida i ma tu nasida: Barita dia diboan hamu?\n18:9 Jadi ninna nasida ma: Borhat ma hita laho mandopang nasida! Ai nunga huida hami tano i, jala ida ma, na uli situtu do i, hape sai hohom do anggo hamu; unang bangkol hamu borhat laho manoluk tano i bahen partalianmu.\n18:10 Molo dung sahat hamu tusi, dapotonmuna ma disi sada bangso na marsonangsonang boti, lambas dohot tano i; ai nunga dipasahat Debata tano i tu tanganmuna; i ma sada inganan na so hurangan di agia aha na masa di tano on.\n18:11 Jadi hehe ma sian i, sian Zora dohot sian Estaol, onom ratus halak marga Dan, angka na marsinjata be laho porang.\n18:12 Dung i nangkok ma nasida, jala marsaro di Kiriat Jearim di Juda; ala ni do umbahen targoar inganan i parsaroan Dan rasirasa sadarion, i ma tungkan hasundutan sian Kiriat Jearim.\n18:13 Dung i mardalan nasida sian i sahat tu dolok Epraim, boti tu bagas ni si Mika.\n18:14 Dung i marboaboa ma na lima halak, angka na borhat mangkahapi tano Lais i, ninna nasida ma tu angka hahaangginasida i: Atehe, diboto hamu do adong di angka bagasan sada baju epod dohot terapim dohot sada ganaganaan na niuhir jala na tinuang? On pe timbang hamu ma manang aha sibahenonmuna.\n18:15 Jadi tuli ma nasida tusi, gabe tolhas nasida tu bagas ni halak Lepi na bajar i, tu bagas ni si Mika, jala dipauso manang na sonang ibana.\n18:16 Ia na onom ratus halak sian pinompar ni si Dan, angka na marsinjata be laho marporang, jongjong do di lambung bahal.\n18:17 Alai anggo na lima halak, angka na borhat mangkahapi tano i, bongot tu bagasan, dipambuat ma ganaganaan na niuhir dohot baju epod dohot terapim dohot ganaganaan na tinuang; jongjong do ianggo malim i di lambung bahal rap dohot na onom ratus halak, angka na marsinjata be laho marporang.\n18:18 Jadi dung bongot nasida tu jabu ni si Mika, jala dung dipambuat ganaganaan na niuhir, baju epod dohot terapim. Ro di ganaganaan na tinuang, ninna malim i ma tu nasida: Aha do na binahenmuna i?\n18:19 Jadi ninna nasida ma tu ibana: Sip ho! Bahen tanganmu tu pamanganmu, jala dongani hami mardalan, gabe ama dohot malim ma ho di hami, tung tagonan ma ho malim holan di jabu ni sada halak, manang malim ho di sada marga ni Israel?\n18:20 Jadi las ma roha ni malim i, gabe dibuat ma baju epod dohot terapim dohot ganaganaan na niuhir, laos diboan tu tongatonga ni halak na torop i.\n18:21 Dung i mamedu ma nasida laos mardalan; alai tu jolonasida do dibahen angka dakdanak, dohot pinahan ro di artanasida angka na ummarga.\n18:22 Jadi dung holang nasida sian bagas ni si Mika, marluhut ma baoa angka na di jabu hombarhon bagas ni si Mika, laos dieahi halak Dan i.\n18:23 Dung i dijoui nasida ma halak Dan i, laos humusor halak Dan i, angka didok ma tu si Mika: Aha di ho umbahen sai oruk ho?\n18:24 Dung i ninna ibana ma: Nunga dibuat hamu debatangku, angka na hupauli i rap dohot malim i, gabe laho hamu; ba aha be di ahu? Lam didok hamu dope tu ahu: Aha di ho?\n18:25 Alai ninna halak Dan ma tu ibana: Unang be tarbege suaram di hami, atik beha ditorpai halak parateate na garang hamu maon, gabe putus bahenonna hosam dohot hosa ni isi ni bagasmu.\n18:26 Dung i ditulus halak Dan ma dalannasida i. Jadi dung diida si Mika tumang nasida sian ibana, humusor ma ibana, laos mulak tu jabuna.\n18:27 Dung i dibuat nasida ma na pinauli ni si Mika dohot malim na di lambungna i, dirampok nasida ma Lais, sada bangso na hohom, jala na nalom. Laos ditampuli nasida dohot podang, jala disurbu huta i dohot api.\n18:28 Ndang adong manang ise na paluahon nasida, ai holang do huta i sian Sidon, jala ndang adong parsaorannasida tu halak na asing, tole di rura do huta i mardonokkon Betrehob. Dung i dipauli nasida muse huta i, laos maringanan disi.\n18:29 Jala dibahen goar ni huta i Dan, mangihuthon goar ni si Dan ompunasida i na tinubuhon ni si Israel; Lais do goar ni huta i ianggo di na robi.\n18:30 Dung i dipatindang halak Dan ma ganaganaan na niuhir i di nasida, jala si Jonatan, anak ni si Gerson, tubu ni si Musa, ibana gabe malim di marga Dan ro di pinomparna rasirasa di ari habubuang ni isi ni luat i.\n18:31 Jadi dipatindang nasida di tongatonganasida ganaganaan na binahen ni si Mika, saleleng undungundung ni Debata di Silo.


II Musa 16 | Alkitab TOBA\n← II Musa 17\nII Musa 15 →\n16:1 Dung i borhat ma nasida sian Elim, gabe sahat ma sandok luhutan ni halak Israel tu halongonan Sin na di holangkolang ni Elim dohot Sinai di ari sampulu lima di bulan sipahadua, dung ruar nasida sian tano Misir.\n16:2 Jadi marmungutmungut ma sandok luhutan ni halak Israel dompak si Musa dohot dompak si Aron di halongonan i.\n16:3 Didok halak Israel ma tu nasida: Tung so mate hami dibunu tangan ni Jahowa di tano Misir, di na hundul hami di lambung hudon angka na marisi juhut, di na bosur hami mangan sagusagu; ai ditogihon hamu hami ruar tu halongonan on laho mambunu sandok luhutan on anturaparon.\n16:4 Dung i ninna Jahowa ma tu si Musa: Ida ma paroonku ma tu hamu udan sagusagu sian banua ginjang, asa ruar bangso i jala dipapungu sae sadarina i, asa huunjuni nasida manang turuton nasida patikki manang ndang.\n16:5 Alai jumpang paonomarihon, paulionnasida ma na binoannasida i, gabe silompit ma i martimbangkon na pinapungunasida siap ari.\n16:6 Dung i didok si Musa dohot si Aron ma tu sude halak Israel: Bodari on ma botoonmuna Jahowa paruarhon hamu sian tano Misir.\n16:7 Sogot manogot idaonmuna ma hasangapon ni Jahowa, ai nunga di bege Ibana parungutungutonmuna dompak Jahowa. Ai tung ise ma hami pola umbahen tung marmungutmungut hamu dompak hami?\n16:8 Angkup ni didok si Musa ma: Molo dilehon Jahowa juhut panganonmuna bodari on jala butongan mangan sagusagu manogotna i, ala naung dibege Jahowa parungutungutonmuna, na marmungutmungut i hamu dompak Ibana, ai tung ise ma anggo hami pola? Ndada dompak hami hamu marmungutmungut, dompak Jahowa do.\n16:9 Dung i didok si Musa ma tu si Aron: Dok ma tu sandok luhutan ni halak Israel: Pajonok hamu ma tu jolo ni Jahowa, ai nunga dibege parungutungutonmuna.\n16:10 Jadi di na mangkatai si Aron tu sandok luhutan ni halak Israel, humusor ma nasida mamereng dompak halongonan, jala ida ma, tarida ma hasangapon ni Jahowa di bagasan ombun i.\n16:11 Dung i ninna Jahowa ma tu si Musa songon on:\n16:12 Nunga hubege parungutunguton ni halak Israel, dok ma tu nasida songon on: Marhira bodari panganonmuna ma juhut, jala manogotna i butongan hamu mangan sagusagu, asa tung diboto hamu, Ahu do Jahowa Debatamuna i.\n16:13 Jadi dung bodari, ro ma marhulalan angka lote, tung ditutup do parsaroan i, jala manogotna i marpeahan nambur humaliang parsaroan i.\n16:14 Jadi dung manaek nambur na marpeahan i, ida ma adong ma rarak di sisik ni halongonan i songon batu ni botik na tata metmetna dohot hibulna.\n16:15 Jadi dung diida halak Israel, angka didok be ma tu donganna; Manhu? (Aha do i?) Ai ndang diboto nasida manang aha i. Alai ninna si Musa ma tu nasida: I ma sagusagu na nilehon ni Jahowa tu hamu bahen sipanganon.\n16:16 Boti ma hata na tinonahon ni Jahowa: Papungu hamu sian i ganup marguru tu tukna panganonna, sasolup sasahalak, marguru tu bilangan ni toropmuna; ganup mambuat marguru tu isi ni undungundungna be.\n16:17 Jadi dibahen halak Israel ma songon i, adong na papungu godang, adong na papungu otik.\n16:18 Alai dung disolupi, gabe ndang adong lobian na papungu godang, jala ndang hurangan na papungu otik; ganup marguru tu na tarpangansa, dipapungu nasida.\n16:19 Dung i didok si Musa ma tu nasida: Manang ise pe, unang dihirahon sian i tu marsogot.\n16:20 Alai ndang ditangihon nasida hata ni si Musa, adong do deba marhirahon sian i tu marsogot, jadi gulokon ma i jala bau, gabe tarrimas ma si Musa tu nasida.\n16:21 Alai dipapungu nasida ma sian i ganup sogot, marguru tu na tarpangansa be; alai disi las ari, gabe malala ma.\n16:22 Jumpang paonomarihon, silompit ma dipapungu nasida sagusagu i, dua solup tu na sahalak. Jadi ro ma sude induk ni bangso i laho paboahon tu si Musa.\n16:23 Jadi didok si Musa ma tu nasida: I do tona ni Jahowa antong. Marsogot do ari Sabbat, paradianan siparbadiaan di Jahowa: Pamasak hamu hian ma sipamasahonmuna, jala lompa hamu hian silompaonmuna; alai na lobi, pasimpan hamu ma bahen sipanganon marsogot.\n16:24 Jadi dipasimpan nasida ma i tu marsogot, songon na tinonahon ni si Musa, gabe ndang olo bau manang gulokon di bagasan.\n16:25 Dung i ninna si Musa ma: Pangan hamu ma i sadari on, ai ari paradianan ni Jahowa do sadari on; ndang adong jumpang hamu di ladang.\n16:26 Onom ari lelengna papunguonmuna ma i, alai ari papituhon i ari paradianan do i, ndang adong jumpang disi.\n16:27 Alai tole papituarihon ruar do deba sian bangso i naeng papunguhon, hape ndang adong jumpangsa.\n16:28 Jadi ninna Jahowa ma tu si Musa: Sadia leleng on juaonmuna mangaradoti angka tonangku dohot patikku?\n16:29 Ida hamu ma, nunga dilehon Jahowa ari paradianan i tu hamu; ala ni Ibana mangalehon tu hamu di ari paonomhon sagusagu sidua ari; asa mian hamu di ingananmuna be; unang adong ruar nanggo sahalak sian ingananna di ari papituhon i.\n16:30 Jadi maradian ma bangso i di ari papituhon i.\n16:31 Jadi Manna ma goarna dibahen halak Israel, ianggo rupana songon boni ni hatumbar, saksak, jala daina songon sagusagu na tinanggulean.\n16:32 Dung i didok si Musa ma: On do hata na tinonahon ni Jahowa: Gohi hamu ma sasolup sian i sipajopon tu pinomparmuna sogot, asa diida nasida sagusagu na hupapanganhon tu hamu di halongonan, di na huparuar hamu sian tano Misir.\n16:33 Jadi ninna si Musa ma tu si Aron: Buat ma sada tapongan, jala bahen tusi Manna gok sasolup, jala pajongjong tu jolo ni Jahowa, sipajopon di pinomparmuna.\n16:34 Songon na tinonahon ni Jahowa tu si Musa, dipajongjong si Aron ma i tu jolo ni poti parpadanan i bahen parningotan.\n16:35 Leleng ni opatpulu taon ma dipangan halak Israel Manna i, paima sahat nasida tu tano siinganannasida: Paima sahat nasida tu parbalohan ni tano Kanaan, sai Manna do dipangan nasida.\n16:36 Ia sasolup (homer), saparsampulu ni saampang (epah) ma i.


Sagrat Cor De Jesus von Tibidado, Musik und Buchstabe, Josep Font, Hilari D´ | eBay\nDetails zu Sagrat Cor De Jesus von Tibidado, Musik und Buchstabe, Josep Font, Hilari D´\nSagrat Cor De Jesus von Tibidado, Musik und Buchstabe, Josep Font, Hilari D´\nobregonmapsandprints (638 )\nLetzte Aktualisierung am 25. Mrz. 2020 17:43:48 MEZ Alle Änderungen ansehen\nsetnoP zednanreF olaznoG\n1 lacol 91 aoblab ed zeñuN\ndirdaM ,dirdaM 10082\nMenge an stücke: 1\nCartas Marinas/Sea Charts\nVistas ciudades Españolas\nVistas Views all Continents\nGrabados Engravings all kinds\nABANICOS ( PAÍS) / FAN\nAcuarelas, dibujos/ watercolor\nAmerica cartas marinas\nAsia cartas marinas\nAtlantico cartas marinas\nOcéano Pacífico/ Pacific Ocean\nRegiones polares/Polar regions\nECONOMIA/ MARKET ECONOMY\nFIRMAS PERSONAJES HISTÓRICOS\nAntiguos Maestros/Old Masters\nArtes decorativas Decorative\nCiencia y Tecnica/ Science\nObregon Maps and Prints\nNuñez de balboa 19 local 1\nBuchstaben aus Metall,